ai4bharat/Pralekha huggingface dataset:
युवा व्यवहार आणि क्रीडा मंत्रालय
टार्गेट ऑलिम्पिक पोडियम योजनेअंतर्गत कुस्तीपटू विनेश फोगट आणि बजरंग पुनिया यांना किर्गिस्तान आणि हंगेरी येथे प्रशिक्षण घेता येणार
नवी दिल्ली, 29 जून 2023
भारतीय कुस्तीपटू आणि टार्गेट ऑलिम्पिक पोडियम योजनेतील  खेळाडू विनेश फोगट आणि बजरंग पुनिया आंतरराष्ट्रीय प्रशिक्षण शिबिरांसाठी किर्गिस्तान आणि हंगेरीला जाणार आहेत.
त्यांनी आपले प्रस्ताव युवा व्यवहार आणि क्रीडा मंत्रालय टॉप्स टीमकडे पाठवले होते आणि त्यांनी विनंती केल्यापासून 24 तासांच्या आत ते मंजूर झाले.
ऑलिम्पिक पदक विजेता बजरंग पुनिया 36 दिवसांच्या प्रशिक्षण शिबिरासाठी किर्गिझस्तानमधील इस्सिक-कुल येथे रवाना होईल, तर जागतिक अजिंक्यपद स्पर्धेतील पदक विजेती विनेश फोगट प्रथम किर्गिझस्तानमधील बिश्केक इथे एका आठवड्याच्या प्रशिक्षणासाठी त्यानंतर हंगेरीत टाटा येथे 18 दिवसांच्या प्रशिक्षण शिबिरासाठी रवाना होईल.
विनेशबरोबर फिजिओथेरपिस्ट अश्विनी जीवन पाटील, सरावातील भागीदार संगीता फोगट आणि प्रशिक्षक सुदेश, बजरंगसोबत प्रशिक्षक सुजीत मान, फिजिओथेरपिस्ट अनुज गुप्ता, सरावातील भागीदार जितेंद्र आणि स्ट्रेंथ अँड कंडिशनिंग तज्ज्ञ काझी हसन असतील.
विनेश, बजरंग, आणि त्यांचे सरावातील भागीदार संगीता फोगट आणि जितेंद्र , प्रशिक्षक सुदेश आणि सुजीत मान यांचे विमानाचे तिकीट, जेवणाचा आणि राहण्याचा खर्च, शिबिराचा खर्च, विमानतळ बदलण्याचा खर्च, ओपीए आणि इतर किरकोळ खर्च केंद्र सरकार उचलणार आहे.
याव्यतिरिक्त, कुस्तीपटूंसोबत असलेल्या इतर सहाय्यक स्टाफच्या कर्मचाऱ्यांच्या खर्चाचा भार ऑलिंपिक गोल्ड क्वेस्ट उचलेल.
विनेश आणि बजरंग जुलैच्या पहिल्या आठवड्यात रवाना होतील.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
ग्रामीण विकास मंत्रालय
दीनदयाल अंत्योदय योजना-राष्ट्रीय ग्रामीण आजीविका मिशन चौथा राष्ट्रीय पोषण माह, 2021 साजरा करत आहे
पोषण माह अंतर्गत, ग्रामीण विकास मंत्रालयाद्वारे दीनदयाल अंत्योदय योजना-राष्ट्रीय ग्रामीण आजीविका मिशनने  6 वर्तन बदलाला प्रोत्साहन देण्यासाठी निवडलेल्या ठिकाणी अन्न, पोषण, आरोग्य आणि स्वच्छता  या संबंधित उपक्रमांची अंमलबजावणी सुरू केली आहे. बचत गटातील सदस्य आणि त्यांच्या कुटुंबांकरता शिफारस केलेल्या पद्धतींचा अवलंब करत हे उपक्रम राबवले जात आहेत.
पोषण अभियान अंतर्गत महिला आणि बाल विकास मंत्रालयाशीही ग्रामविकास मंत्रालयाने भागीदारी केली आहे.
समग्र पोषण अभियानासाठी पंतप्रधानांच्या व्यापक योजनेअंतर्गत, दरवर्षी, सप्टेंबर महिना राष्ट्रीय पोषण माह म्हणून साजरा केला जातो. किशोरवयीन, गर्भवती, स्तनदा माता आणि मुलांमधील कुपोषण दूर करण्यासाठी अभिसरण आणि वर्तन बदलण्याच्या प्रयत्नांना बळकटी मिळावी हा या मागचा उद्देश आहे.
|
||
|
या वर्षीच्या राष्ट्रीय पोषण माह साठी, चार संकल्पनांवर काम केले जाणार आहे. प्रत्येक आठवड्यासाठी एक संकल्पना राबवली जाईल.  'पोषण वाटिका' या अंतर्गत वृक्षारोपण केले जाईल,  पौष्टिकतेसाठी योग आणि आयुष,  कुपोषणाचे प्रमाण अधिक असलेल्या जिल्ह्यातील अंगणवाडी लाभार्थ्यांना 'प्रादेशिक पोषण किट' वितरण आणि  अतिकुपोषणग्रस्त बालकांचा शोध आणि पौष्टिक आहाराचे वितरण. या संकल्पनांसह, मंत्रालयाने राज्य ग्रामीण आजीविका मिशन  ला विविध उपाययोजना करण्याचा सल्ला दिला आहे. यानुसार आगामी सणांच्या पार्श्वभूमीवर कोविड-19 प्रतिबंधक योग्य वर्तनाची खबरदारी घ्यावी, बचतगट सदस्यांना आणि त्यांच्या कुटुंबियांना कोविड -19 लसीकरणासाठी प्रोत्साहन द्यावे, आरोग्याची काळजी घेणाऱ्या आणि प्रतिकारशक्ती वाढवणाऱ्या वर्तनाला प्रोत्साहन द्यावे. शेवग्याच्या वृक्ष लागवडीवर लक्ष केंद्रित करून उपाययोजना तयार करणे, आहारात वैविध्यता आणि बाजरीसह पारंपारिक खाद्यपदार्थांना प्रोत्साहन देणे या संदर्भात एमओआरडीकडून एसआरएलएमला सल्ला देण्यात आला आहे.
पंतप्रधानांनी गेल्या महिन्यात बचत गट सदस्यांशी संवाद साधला आणि त्यांना स्वातंत्र्याचा 75 वा वर्धापनदिन साजरा करण्यासाठी आरोग्य, पोषण आणि स्वच्छता यासह सामाजिक विकासाच्या मुद्द्यांवर जागरूकता निर्माण करण्यासाठी 75 तास त्यावर काम करण्याचा सल्ला दिला. त्यानुसार नियोजन करा आणि चालू पोषण माह दरम्यान जनजागृती उपक्रम घेण्यासाठी बचतगट सदस्यांना मदत करा असे एसआरएलएमना सूचित केले आहे. राज्य ग्रामीण आजीविका मिशनने, पोषण माह साजरा करण्यास सुरुवात केली आहे. पोषण फेरी, पोषण प्रतिज्ञा, पोषण रांगोळ्या, योग सत्र, संवादी बैठका, पोषण-उद्यान प्रोत्साहन इ. सारख्या विविध उपक्रमांचा यात समावेश आहे.
रस्ते वाहतूक आणि महामार्ग मंत्रालय
नोंदणी दस्तावेजात दिव्यांगजनांच्या मालकीचा समावेश करण्यासाठी रस्ते वाहतूक आणि महामार्ग मंत्रालयाने दुरुस्ती अधिसूचित केली
रस्ते वाहतूक आणि महामार्ग मंत्रालयाने दिनांक 22 ऑक्टोबर 2020 रोजी केंद्रीय मोटर वाहन कायदा 1989 च्या फॉर्म 20 मध्ये दुरुस्तीची अधिसूचना जारी केली आहे . यामुळे त्यांच्या नोंदणीच्या वेळी वाहनांच्या मालकीचे तपशील हस्तगत करणे शक्य होईल.
मंत्रालयाला असे आढळून आले की मोटार वाहनांच्या नोंदणीसाठी आवश्यक असलेल्या सीएमव्हीआरच्या विविध अर्जाअंतर्गत मालकांचे तपशिल योग्य प्रकारे प्रतिबिंबित होत नाहीत.
या पार्श्वभूमीवर, मालकीचे सविस्तर तपशील मिळवण्यासाठी सीएमव्हीआर 1989 च्या फॉर्म 20 मध्ये पुढील बदल करण्यात आले आहेत : - “4A. मालकी प्रकार स्वायत्त संस्था केंद्र सरकारच्या चॅरिटेबल ट्रस्ट वाहन चालक प्रशिक्षण दिव्यांगजन  जीएसटी सवलत घेत असलेले  जीएसटी सवलत न घेणारे शैक्षणिक संस्था फर्म सरकारी कंपनी व्यक्ती स्थानिक प्राधिकरण अनेक मालक इतर पोलीस विभाग राज्य सरकार राज्य वाहतूक महामंडळ/विभाग".
तसेच, मोटार वाहन खरेदी / मालकी / संचालनासाठी सरकारच्या विविध योजनांतर्गत दिव्यांगजनांना  जीएसटी आणि इतर सवलतींचा लाभ देण्यात येत आहे. सीएमव्हीआर 1989 अंतर्गत सध्याच्या तपशिलानुसार, मिळालेल्या मालकीच्या तपशिलात दिव्यांगजनांची माहिती प्रतिबिंबित होत नाही. त्यामुळे अशा नागरिकांना अवजड उद्योग विभागाच्या आर्थिक प्रोत्साहन योजनेनुसार दिव्यांगजनांना सरकारी योजनेंतर्गत मिळणार्या विविध सुविधांचा योग्य प्रकारे लाभ मिळवणे कठीण झाले आहे. प्रस्तावित सुधारणांमुळे अशा प्रकारच्या मालकीचे तपशील व्यवस्थित प्रतिबिंबित होतील आणि दिव्यांगजन विविध योजनांतर्गत लाभ मिळवू शकतील.
या संदर्भातील सूचना आणि मते 19 ऑगस्ट 2020 रोजी जनतेकडून मागवण्यात आल्या.
M.Chopade/S.Kane/P.Kor
युवा व्यवहार आणि क्रीडा मंत्रालय
युवा 20  शिखर परिषदेची आज उत्तर प्रदेशात वाराणसी इथे झाली यशस्वी सांगता
युवा 20 परिषदेच्या घोषणापत्रावर यशस्वीरित्या झाली एकमताने स्वाक्षरी
G20 अध्यक्षपदाच्या एकूण रचनेला अनुसरुन, Y20 भारत प्रतिबद्धता गटाच्या बैठकीची आज 20 ऑगस्ट 2023 रोजी वाराणसीमध्ये यशस्वी सांगता झाली.
भारताच्या अध्यक्षतेखालील G20 च्या परिषदेच्या एकंदर रचनेचा एक भाग म्हणून, Y20 ने, जगासाठी नवीन मार्ग आखून दिले आहेत. या बैठकीदरम्यान, Y20 च्या घोषणापत्रातील मुद्द्यांवर चर्चा झाली आणि वाटाघाटी करण्यात आल्या. त्यानंतर, सर्वानुमते सहमतीने त्यावर यशस्वीरित्या स्वाक्षरी झाली.
यामध्ये समाविष्ट असलेल्या प्रमुख शिफारशी पुढीलप्रमाणे आहेत -
o सतत शिकत राहण्याची प्रवृत्ती आजीवन जोपासणे.
o जागतिक आव्हानांचा सामना करण्यासाठी जागतिक कार्यबळ तयार करणे
o संशोधन कार्यासाठी आंतरराष्ट्रीय सहकार्य बुलंद करणे
o गिग कामगारांच्या अधिकारांना जागतिक स्तरावर प्रोत्साहन देणे
o चिरकालीन वित्तीय सहाय्य आणि मार्गदर्शन सुलभपणे उपलब्ध करणे.
रुद्राक्ष इंटरनॅशनल कोऑपरेशन अँड कन्व्हेन्शन सेंटर मध्ये शेवटच्या दिवशी एक पूर्ण सत्र आयोजित करण्यात आले होते.Y20 भारताचे प्रतिनिधी म्हणून शरद विवेक सागर, अनमोल सोवित, समन्वय प्रमुख म्हणून पथिकृत पायने, Y20 भारताच्या प्रतिनिधी मंडळाचे प्रमुख म्हणून फलित सिजारिया, आणि Y 20 भारताच्या बैठक प्रमुख म्हणून श्रीमती. आदिती नारायणी पासवान, यांनी सत्राचे नेतृत्व केले. Y20 चा विद्यमान अध्यक्ष म्हणून भारत आणि आयोजन समितीचे प्रतिनिधी म्हणून इंडोनेशिया तसेच ब्राझील यांचा समावेश असलेल्या, तीन देशांच्या गटाने, Y20 2023 चे घोषणापत्र जारी केले. Y20 चा विद्यमान यजमान म्हणून भारताकडून, पुढील बैठकीचा यजमान म्हणून ब्राझीलच्या प्रतिनिधी मंडळाच्या प्रमुखाकडे ध्वज अधिकृतपणे सुपूर्द करण्यात आला
वाय 20 घोषणापत्रकाच्या स्वरूपात गेल्या काही महिन्यांत झालेल्या विविध चर्चेच्या निष्कर्षातून निघालेल्या शिखर बैठकीतील फलनिष्पत्तीवर शिष्टमंडळाच्या प्रमुखांनी स्वाक्षरी केली. वाय 20 च्या निर्धारित पाच संकल्पनांमधील सामूहिक समान दृष्टीकोनाची ही एक साक्ष असून हे तरुणांचा आवाज जागतिक व्यासपीठावर उच्च-स्तरीय निर्णयकर्त्यांद्वारे ऐकला जाईल हे सुनिश्चित करेल.
4 दिवसांच्या शिखर बैठकी दरम्यान, प्रतिनिधींनी सारनाथ, प्रसिद्ध काशी विश्वनाथ मंदिर आणि नदी पर्यटना दरम्यान गंगा घाटाला भेट दिली.भारतातील समृद्ध कला, संस्कृती आणि वारसा यांनी जगभरातील प्रतिनिधींवर अविस्मरणीय छाप उमटवली. वाराणसी या पवित्र शहराचा समृद्ध आणि वैविध्यपूर्ण सांस्कृतिक वारसा; तेथील अध्यात्म, साहित्य, कला आणि संगीत यांनी जी 20 देश, अतिथी देश आणि आंतरराष्ट्रीय संघटनांतील प्रतिनिधींना मंत्रमुग्ध केले.
युवा 20  शिखर बैठक -2023 च्या आयोजनाची जबाबदारी भारत सरकारच्या युवा व्यवहार विभाग, युवा व्यवहार आणि क्रीडा मंत्रालयाकडे सोपविण्यात आली होती.नवी दिल्लीतील वाय 20 पूर्वरंग कार्यक्रम , गुवाहाटीमधील प्रारंभिक बैठक , लेह, लदाख येथील वाय 20 पूर्व -शिखर बैठक , देशभरातील विविध विद्यापीठांमध्ये 14 वाय 20 सल्लामसलत आणि भारतीय उद्योग महासंघ  आणि विकसनशील देशांसाठी संशोधन आणि माहिती प्रणालीच्या  माध्यमातून प्रत्येकी 50 विचारमंथन सत्रे यासह अनेक कार्यक्रमांचे आयोजन करण्यात आले
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना सुमारे 193.53 कोटी लस-मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 9.50 कोटींपेक्षा न वापरलेल्या उपयुक्त लस- मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
9,50,79,835
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
9.50  कोटी पेक्षा अधिक न वापरलेल्या उपयुक्त लस-मात्रा राज्ये आणि केन्द्र शासित प्रदेशांकडे शिल्लक आहेत.
श्रम आणि रोजगार मंत्रालय
नोव्हेंबर 2020 च्या पेरोल डेटामध्ये ईपीएफओने 10.11 लाख ग्राहकांची भर घातली
नवी दिल्ली, 20 जानेवारी 2021
आज प्रसिद्ध करण्यात्य आलेल्या ईपीएफओच्या अस्थायी वेतनपटानुसार , नोव्हेंबर 2020 मध्ये आणखी सुमारे 10.11 लाख नोंदणीधारक सहभागी झाल्याचे आढळून आले आहे. कोविड-19 महामारी असूनही, चालू आर्थिक वर्षात  सुमारे 45.29 लाख नवीन सदस्यांची भर पडली आहे. प्रकाशित केलेल्या आकडेवारीत या महिन्यात सामील झालेल्या आणि ज्यांचे योगदान प्राप्त झाले आहे अशा सदस्यांचा समावेश आहे.
नोव्हेंबर 2020 मध्ये सुमारे 6.41 लाख नवीन सदस्य ईपीएफओमध्ये सामील झाले. अंदाजे 3.70 लाख सदस्य बाहेर पडले आणि मग ते पुन्हा ईपीएफओमध्ये सामील झाले. ईपीएफओशी संलग्न आस्थापनांमध्ये ग्राहकांनी नोकरी बदलल्याचे यातून दिसून येते आणि अंतिम सेटलमेंटचा पर्याय निवडण्याऐवजी निधी हस्तांतरित करून सदस्यत्व कायम ठेवण्याचा पर्याय त्यांनी निवडला आहे. बाहेर पडलेले सदस्य पुन्हा सामील होतात यातून हे देखील सूचित होते की भारतात सक्रिय कोविड -19 रुग्णांमध्ये घट झाल्यामुळे कामगार पुन्हा आपल्या नोकरीकडे वळत आहेत.
वय-निहाय विश्लेषण असे दर्शविते की नोव्हेंबर 2020 मध्ये, 22-25 वयोगटातील सदस्य संख्येमध्ये जवळपास 2.72 लाख इतकी नोंदणी झाली आहे. त्यानंतर 18-21 वयोगटात सुमारे 2.21 लाख नोंदणी झाली. 18-25 वयोगटातील सदस्य कामगार बाजारपेठेत नवीन असून नोव्हेंबर, 2020 मध्ये नवीन सदस्यांपैकी त्यांचे प्रमाण अंदाजे 48.72% आहे.
राज्यांच्या वेतनपटाच्या आकडेवारीच्या तुलनेत महाराष्ट्र, हरियाणा, गुजरात, तामिळनाडू आणि कर्नाटक या राज्यांचा चालू आर्थिक वर्षात एकूण वेतनपट वाढीमध्ये 53% इतका वाटा असून सर्व वयोगटात रोजगार सुधारण्याच्या बाबतीत आघाडीवर आहेत.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरण 133.17 कोटीहून अधिक
गेल्या 24 तासात 19 लाखाहून अधिक मात्रा देण्यात आल्या
भारतात रुग्ण बरे होण्याचा सध्याचा दर 98.37%, मार्च 2020 पासून सर्वोच्च
देशात गेल्या 24 तासात कोरोनाचे 7,350 नवे रुग्ण
देशातली  ही उपचाराधीन रुग्णसंख्या 561 दिवसातली सर्वात कमी संख्या
साप्ताहिक पॉझीटीव्हिटी दर गेल्या 29 दिवसापासून 1 %पेक्षा कमी
भारताने गेल्या 24 तासात कोविड प्रतिबंधक लसीच्या 19,10,917 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 133.17 कोटीपेक्षा जास्त  मात्रा दिल्या आहेत. एकूण 1,38,93,021 सत्रांद्वारे या मात्रा देण्यात आल्या आहेत.
यामध्ये यांचा समावेश आहे-
|
|
HCWs
|
|
1st Dose
|
|
1,03,85,628
|
|
2nd Dose
|
|
96,00,597
|
|
FLWs
|
|
1st Dose
|
|
1,83,83,021
|
|
2nd Dose
|
|
1,66,93,235
|
|
Age Group 18-44 years
|
|
1st Dose
|
|
47,85,34,066
|
|
2nd Dose
|
|
27,04,21,555
|
|
Age Group 45-59 years
|
|
1st Dose
|
|
18,96,04,286
|
|
2nd Dose
|
|
13,35,62,704
|
|
Over 60 years
|
|
1st Dose
|
|
11,85,50,001
|
|
2nd Dose
|
|
8,60,49,369
|
|
Total
|
|
1,33,17,84,462
गेल्या 24 तासात 7,973 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,41,30,768
रुग्ण कोरोना मुक्त झाले आहेत.
कोरोनातून रुग्ण बरे होण्याचा दर 98.37% झाला असून मार्च 2020 पासूनचा सर्वोच्च आहे.
गेल्या 46 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 7,350 नव्या रुग्णांची नोंद झाली.
देशात उपचाराधीन रुग्णांची संख्या 91,456 असून 561 दिवसातली ही सर्वात कमी संख्या आहे. उपचाराधीन रुग्ण, एकूण पॉझिटीव्ह रुग्णांच्या 0.26% असून मार्च 2020 पासून सर्वात कमी आहे.
चाचण्या करण्याच्या क्षमतेत वाढ सुरु असून देशात गेल्या 24 तासात 8,55,692 चाचण्या करण्यात आल्या. भारताने आतापर्यंत 65.66 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 0.69% असून गेले 29 दिवस 1% पेक्षा कमी आहे. दैनंदिन पॉझीटीव्हिटी दर 0.86% असून गेले 70 दिवस 2% पेक्षा कमी आणि 105 दिवस 3% पेक्षा कमी आहे.
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयीची अद्ययावत माहिती
राज्ये/ केंद्रशासित प्रदेशांना कोविड प्रतिबंधक लसीच्या 57 कोटी 7 लाखांहून अधिक मात्रा पुरविण्यात आल्या
आणखी 3 कोटी 62 लाख शिल्लक तसेच न वापरल्या गेलेल्या मात्रांचा पुरवठा राज्ये/ केंद्रशासित प्रदेशांना उपलब्ध करण्याची प्रक्रिया सुरु
नवी दिल्ली, 25 ऑगस्ट 2021
संपूर्ण देशात कोविड-19 प्रतिबंधक लसीकरण मोहिमेचा वेग वाढविणे आणि मोहिमेच्या व्याप्तीचा विस्तार करणे यासाठी केंद्र सरकार वचनबद्ध आहे. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे प्रवाहित मार्गीकरण करणे या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार, सर्व राज्ये आणि केंद्रशासित प्रदेशांना कोविड प्रतिबंधक लसींचा मोफत पुरवठा करून त्यांना मदत करीत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात केंद्र सरकार, देशातील लस निर्मात्यांनी उत्पादित केलेल्या लसीच्या साठ्यापैकी 75% साठ्याची खरेदी करून त्याचा  पुरवठा सर्व राज्ये आणि केंद्रशासित प्रदेशांना करणार आहे.
|
|
VACCINE DOSES
|
|

|
|
SUPPLIED
|
|
58,07,64,210
|
|
PIPELINE
|
|
51,48,970
|
|
BALANCE AVAILABLE
|
|
3,62,24,601
भारत सरकारकडून राज्यांकडून थेट खरेदी या मार्गाने राज्ये आणि केंद्रशासित प्रदेशांना आतापर्यंत एकूण 58 कोटी 7 लाखांहून अधिक  मात्रांचा पुरवठाकरण्यात आला आहे आणि आणखी 51,48,970 मात्रांचा पुरवठा करण्याची प्रक्रिया सुरु आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या 3 कोटी 62 लाखांहून अधिक  मात्रा अजूनही शिल्लक असून यापुढील काळातील लसीकरणासाठी त्या उपलब्ध आहेत.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 122 कोटी 41 लाख मात्रा देण्यात आल्या
रोगमुक्ती दर सध्या 98.34% आहे; मार्च 2020 पासूनचा सर्वात उच्चांकी दर
गेल्या 24 तासात 9,905 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,40,08,183 झाली आहे
गेल्या 24 तासात 8,309 नव्या कोरोना बाधितांची नोंद
भारतात सध्या 1,03,859 कोविड सक्रीय रुग्ण, ही गेल्या 544 दिवसांतील सर्वात कमी रुग्णसंख्या
कोविड सक्रीय रुग्णांची संख्या एकूण कोविड बाधित रुग्णसंख्येच्या 1% हून कमी असून सध्या हे प्रमाण 0.30% इतके आहे. मार्च 2020 पासूनचे हे सर्वात कमी प्रमाण
दैनंदिन पॉझिटीव्हिटी दर  गेले 56 दिवस हा दर 2% हून कमी
साप्ताहिक पॉझिटीव्हिटी दर  गेले 15 दिवस हा दर 1% हून कमी
आतापर्यंत कोविड संसर्ग तपासणीच्या एकूण 64 कोटी 2 लाख चाचण्या करण्यात आल्या
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र

दिल्ली-मुंबई, 22 सप्टेंबर 2020
पंतप्रधान नरेंद्र मोदी यांनी आज व्हिडिओ कॉन्फरन्सिंगद्वारे संयुक्त राष्ट्राच्या आमसभेला संबोधित केले. यावेळी बोलताना पंतप्रधान म्हणाले की पंच्याहत्तर वर्षांपूर्वी मानवी इतिहासामध्ये प्रथमच संपूर्ण जगासाठी एक संस्था तयार केली गेली आणि युद्धाच्या भीतीतून एक नवी आशा निर्माण झाली.
कोविड प्रतिसाद आणि व्यवस्थापनाची स्थिती व सज्जतेचा आढावा घेण्यासाठी पंतप्रधानांच्या अध्यक्षतेखाली उद्या, 23 सप्टेंबर 2020 रोजी सर्वाधिक कोविड रुग्ण असलेल्या सात राज्ये/केंद्रशासित प्रदेशांचे मुख्यमंत्री आणि आरोग्य मंत्र्यांसमवेत उच्चस्तरीय आभासी बैठक होईल.
पंतप्रधान नरेंद्र मोदी 24 सप्टेंबर 2020 रोजी फिट इंडिया चळवळीचा पहिला वर्धापन दिन साजरा करताना एका अनोख्या उपक्रमाअंतर्गत आयोजित देशव्यापी ऑनलाईन फिट इंडिया संवादादरम्यान तंदुरुस्तीबाबत उत्साही लोकांशी आणि नागरिकांशी संवाद साधतील. कोविड -19च्या काळात तंदुरुस्ती हा जीवनाचा सर्वात महत्त्वाचा घटक बनला आहे. या संवादामध्ये पोषण, निरोगीपणा आणि तंदुरुस्तीबाबत इतर पैलूंवर योग्य वेळी आणि फलदायी चर्चा दिसून येईल.
पंतप्रधान नरेंद्र मोदी यांच्या अध्यक्षतेखाली मंत्रीमंडळाच्या अर्थविषयक समितीच्या झालेल्या बैठकीत 2021-22 च्या विपणन हंगामासाठी अधिसूचित सर्व रब्बी पिकांसाठीच्या किमान आधारभूत किंमतीत वाढ करण्याला मंजुरी देण्यात आली. स्वामिनाथन समितीच्या शिफारसींनुसार, किमान आधारभूत किंमतीत  ही वाढ करण्यात आली आहे.
आरोग्य मंत्रालयाची कोविड-19घडामोडींवरील माहिती :
भारताने दिवसभरातील रोगमुक्तांची सर्वाधिक संख्या नोंदवली ही ऐतिहासिक घटना आहे.
देशभरातून एक लाखापेक्षा जास्त  रोगमुक्तांची संख्या गेल्या 24 तासात नोंदवली गेली.
एका दिवसातील रोगमुक्ताची संख्या आत्तापर्यंतची सर्वाधिक असणे ही बाब सलग गेले चार दिवस नोंदवली जात आहे हीसुद्धा एक मोठी जमेची बाजू आहे.
याशिवाय एकूण रोगमुक्तांची संख्या जवळपास 45 लाख  आहे . याबरोबरच रोगमुक्ती चा दर हा 80.86% वर पोहोचला आहे.
आजारातून मुक्त झालेल्यांपैकी 79% संख्या ही 10 राज्ये/केंद्रशासित प्रदेशातील असल्याचे नोंदवले गेले आहेत. ही दहा राज्ये म्हणजे महाराष्ट्र, कर्नाटक, आंध्र प्रदेश, उत्तर प्रदेश, तामिळनाडू, ओदिशा, दिल्ली, केरळ, पश्चिम बंगाल आणि पंजाब.
यात 32,000 पेक्षा जास्त  संख्येसह महाराष्ट्राने आघाडी कायम राखली आहे. आंध्रप्रदेशने दिवसभरातील रोगमुक्तांची संख्या 10,000 पेक्षा जास्त नोंदवली आहे.
इतर अपडेट्स:
महाराष्ट्र अपडेट्स :
महाराष्ट्रात सोमवारी 32,007 कोविड रुग्ण बरे झाले असून यामुळे राज्यातील बरे झालेल्या रुग्णांची संख्या 9,16,348 इतकी झाली आहे. रुग्ण बरे होण्याचा दर74.84 टक्के असून कोविड मृत्यू दर 2.7 टक्के आहे. राज्यात 2,74,623 सक्रिय रुग्ण आहेत. विहित प्रमाणात वैद्यकीय ऑक्सिजनचा पुरवठा करण्यावरील नियंत्रणासंदर्भात असलेले परिपत्रक सरकारने मागे घेतले आहे.
FACT CHECKM.Iyengar/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
अर्थ मंत्रालय
तस्करी करून देशात आणलेली 30 कोटी रुपये किमतीची महागडी घड्याळे महसूल गुप्तचर संचालनालयाच्या अधिकाऱ्यांनी ताब्यात घेतली
तस्करी करून देशात आणलेली 30 कोटी रुपये किमतीची महागडी घड्याळे, महसूल गुप्तचर संचालनालयाने  ताब्यात घेतल्याची माहिती आज विभागाच्या अधिकाऱ्यांनी दिली.
डीआरआयच्या मुंबई विभागीय पथकाला मिळालेल्या गोपनीय माहितीनुसार, एका व्यक्तीच्या निवासी परिसरात 30 पेक्षा जास्त महागडी परदेशी घड्याळे ठेवलेली होती. सदर व्यक्ती परदेशी गेला असून भारतात परत येताना कोणतेही शुल्क न भरता अशाच प्रकारची महागडी, परदेशी घड्याळे आणण्याचा प्रयत्न करणार असल्याची माहिती विभागाला मिळाली.
या गोपनीय माहितीच्या आधारे, विभागाच्या अधिकाऱ्यांनी सिंगापूरहून कोलकाता येथे आलेल्या या प्रवाशाला ताब्यात घेतले असता त्याच्याकडे ग्र्युबेल फोर्सी या अत्यंत महागड्या ब्रँडचे एक घड्याळ सापडले. त्याने या घड्याळाची माहिती सीमा शुल्क विभागाच्या अधिकाऱ्यांपासून लपवली होती. या प्रवाशाला सीमा शुल्क कायदा 1962 मधील कलम 104 अंतर्गत अटक करण्यात आली.
त्यानंतर, या प्रवाशाच्या प्रतिष्ठित निवासी संकुलातील रहिवासी परीसरावर डीआरआयच्या मुंबई विभागीय पथकातील अधिकाऱ्यांनी छापा घालून राबवलेल्या शोधमोहिमेमध्ये ग्र्युबेल फोर्सी, पर्नेल, लुई व्हीतों, एमबी अँड एफ, मॅड, रोलेक्स, ऑडमार्स पीजाँ, रिचर्ड मिले इत्यादी परदेशी ब्रँडची 34 अत्यंत महागडी घड्याळे ताब्यात घेण्यात आली. यापैकी अनेक घड्याळे अत्यंत उच्च किंमत असलेली लिमिटेड एडिशन प्रकारची घड्याळे आहेत. या सर्व घड्याळांची बाजारातील एकूण किंमत 30 कोटी रुपयांहून अधिक आहे.
परदेशाहून येताना सामानात घड्याळे आणल्यास त्यांच्या किंमतीवर सामानविषयक नियमांनुसार 38.5% सीमा शुल्क भरावे लागते. उपरोल्लेखित व्यक्तीने हे शुल्क न भरता देशात घड्याळे आणल्याचे निदर्शनास आले आहे. या कारवाईमुळे अनेकदा परदेश वाऱ्या करून त्या माध्यमातून केलेला गंभीर स्वरूपाचा घोटाळा उघडकीस आला असून त्यातून तस्करीच्या वैशिष्ट्यपूर्ण तसेच अत्याधुनिक पद्धती शोधून काढून गुन्हेगारांना पकडण्याची डीआरआयच्या अधिकाऱ्यांची क्षमता पुन्हा एकदा सिध्द झाली आहे.
विज्ञान आणि तंत्रज्ञान मंत्रालय
फुफ्फुसाच्या, स्तनाच्या आणि यकृताच्या कर्करोगाच्या पेशींना प्रतिबंध करणाऱ्या इनऑरगॅनिक- ऑरगॅनिक हायब्रिड संयुगाचे आयएनएसटीकडून संश्लेषण
कर्करोगावरील उपचारांच्या भावी धातुंसहितऔषधांसाठी एक आश्वासक घटक म्हणून पॉलिऑक्सिमेटॅलेट्सचा उदय
आयएनएसटीच्या चमूने केलेल्या या संयुगाच्या संश्लेषणामुळे ट्युमर प्रतिबंधक उपचारांची नवी दालने खुली होणार
नवी दिल्ली, 29 जून 2020
मोहालीच्या इन्स्टिट्यूट ऑफ नॅनो सायन्स अँड टेक्नॉलॉजी या विज्ञान आणि तंत्रज्ञान विभागाच्या स्वायत्त संस्थेने कर्करोग प्रतिबंधक संशोधनात महत्त्वाची कामगिरी केली आहे. स्तन, फुफ्फुसे आणि यकृताच्या कर्करोगाच्या पेशींना प्रतिबंध करू शकेल अशा प्रकारच्या नव्या असेंद्रीय- सेंद्रीय संकरित संयुगाचे या संस्थेच्या शास्त्रज्ञांनी संश्लेषण केले आहे. यामुळे धातु मिश्रित औषधांच्या नव्या उपचारांची दालने खुली होणार आहेत.
फॉस्फोमॉलिब्डेट क्लस्टरवर आधारित हे घन संयुग म्हणजे फॉस्फोमॉलिब्डिक आम्लाचा असेंद्रिय क्षार असून तो पॉलिऑक्सिमेटॅलेट्स परिवाराचा सदस्य आहे. ट्युमर म्हणजे अर्बुद प्रतिबंधक क्षमता असलेला घटक म्हणून तो यापूर्वी ओळखला जात होता. डॉ. मोनिका सिंग आणि डॉ. दीपिका शर्मा यांच्या चमूने कर्करोगाच्या पेशींना नष्ट करणाऱ्या संयुगाच्या यंत्रणेचा आराखडा तयार केला. डाल्टन ट्रान्झॅक्शन्स या शोधपत्रिकेमध्ये हे संशोधन प्रसिद्ध झाले आहे.
पॉलिऑक्सिमेटॅलेट्स म्हणजे इनऑरगॅनिक मेटल ऑक्साईड्सची नव्याने उदयाला आलेली श्रेणी असून गेल्या दशकात त्यांच्या रचना आणि गुणधर्मातील विविधता यामुळे जैविक व्यवहारांसाठी एक आश्वासक रसायन म्हणून त्याची ओळख निर्माण झाली आहे.
या संयुगाने कर्करोगाच्या पेशी कशा प्रकारे नष्ट केल्या जातात या प्रक्रियेच्या रचनेचा अभ्यास करण्यासाठी सिंग यांच्या वैज्ञानिक चमूने जलौष्णिक पद्धतीने संश्लेषण केले. सोडियम मॉलिब्डेट, फॉस्फोरिक ऍसिड आणि बायपायरिडिन यांचे जलीय मिश्रण तयार करून पीच फोरच्या ऍसिटेट बफर द्रावणात ते 72 तास 160 अंश सेल्सियस तापमानावर तापवले. या संयुगाची स्तनांचा कर्करोग, फुफ्फुसांचा कर्करोग आणि यकृताचा कर्करोग या पेशींचा एमटीटी ऍसे या नेहमीच्या पद्धतीने नाश करण्याची क्षमता परीक्षा नळीत तपासण्यात आली. या संयुगाची विविध कर्करोग पेशींचा नाश करण्याच्या क्षमतेची तुलना नेहमी वापरल्या जाणाऱ्या केमोथेरेपी उपचारातील घटक मेथोट्रेक्सेट यांच्याशी एमटीटी ऍसे पद्धतीने करण्यात आली.
स्तनांचा कर्करोग , फुफ्फुसांचा कर्करोग आणि यकृताचा कर्करोग या पेशींचा मृत्यू होत असताना त्या रचनेचा, एलेक्सा फ्लुओर 488 ऍनेक्सिन व्ही/ मृत पेशी अपोप्टॉसिस किट वापरून अभ्यास करण्यात आला. पेशी विभागणीवर संश्लेषित घटकांच्या परिणामांचा अभ्यास करण्यासाठी स्तनांचा कर्करोग, फुफ्फुसांचा कर्करोग आणि यकृताचा कर्करोग या पेशींच्या पेशीचक्राचे फ्लो सायटोमेट्री प्रक्रियेने विश्लेषण करण्यात आले. परीक्षा नळीतील चाचण्यांमध्ये असे दिसून आले की हा संकरित घनपदार्थ मानवी पेशींसाठी कमी घातक आहे आणि त्याची ट्युमर प्रतिबंधक क्षमता नेहमी वापरल्या जाणाऱ्या केमोथेरपी उपचारपद्धतीमधील मेथोट्रेक्सेट प्रमाणेच आहे. गेल्या काही दशकात पॉलिऑक्सिमेटॅलेट्स कर्करोग प्रतिबंधक उपचारांमध्ये भावी धातुक औषधींमधील आश्वासक घटक म्हणून उदयाला आले आहेत. आयएनएसटीने केलेल्या या संयुगाच्या संश्लेषणामुळे टुयमर प्रतिबंधक उपचारांची नवी दालने खुली होऊ शकणार आहेत.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151